Կյանքի ճանապարհ (ռազմա-պատմական կենտրոն)

[մինի|280x280փքս|[Կատամարան՝ վերհան ճախարակով, որն օգտագործվել է ջրում հայտնաբերված պատերազմական ժամանակաշրջանի արտեֆակտները դուրս բերելու համար]]
**«Կյանքի ճանապարհ»,** ռազմա-պատմական կենտրոն, բացօթյա թանգարան, որը նվիրված է Լենինգրադի պաշարմանը և Կոբոնո-Կարեջա նավահանգստի նշանակությանը որպես Հայրենական մեծ պատերազմի և պաշարման ժամանակ «Կյանքի ճանապարհ» անունը ստացած ջրային ուղու երկու նավահանգիստներից մեկը:

Թանգարանը գտնվում է նախկին Կոբոնո-Կարեջա նավահանգստի տարածքում, որը կառուցվել է հատուկ «Կյանքի ճանապարհը» սպասարկելու համար։ Նավահանգստի շենքերը չեն պահպանվել։ 

2010-ական թվականների սկզբին այս վայրում կառուցվել է «Ջոլի Ռոջեր» հանգստի կենտրոնը (հետագայում՝ Պորտ Կոբոնա), որի տարածքում գտնվում է թանգարան: Իր գոյության առաջին տարիներին թանգարանը կոչվում էր «Կյանքի ճանապարհ։ Կոբոնո-Կարեջի նավահանգիստ»: Թանգարանի ղեկավարը Սերգեյ Մարկովն է:

Այս թանգարանը չպետք է շփոթել Կոբոնա գյուղում գտնվող և նույն ժամանակաշրջանին թեմատիկորեն կապված մեկ այլ թանգարանի՝ «Կոբոնա. Կյանքի ճանապարհ» թանգարանի հետ:

## Նկարագրություն
Ռազմական պատմության կենտրոնը Լենինգրադի պաշարմանը նվիրված ամենաերիտասարդ թանգարաններից մեկն է. այն հիմնադրվել է 2014 թվականի մայիսի 8-ին: Սա բացօթյա թանգարան է, որի տարածքում ներկայացված են սարքավորումների և զենքի օրինակներ, որոնք օգտագործվել են «Կյանքի ճանապարհով» ապրանքներ և մարդկանց տեղափոխելու, ինչպես նաև պաշտպանության համար։ Թանգարանի ցուցադրությունը ներառում է մեքենաների պահպանված հատվածներ և վերականգնված «ԶԻՍ-5» և «ԳԱԶ-ԱԱ» «Պոլուտորկա» մեքենաներ, ինչպես նաև գերմանական «Հեյնկել 111»(*Heinkel He 111*) ռմբակոծիչի բեկորներ, որը խփվել էր «Կյանքի ճանապարհի» վրա ավիահարված հասցնելու ժամանակ։ Բոլոր այդ մուշները բարձրացվել են Լադոգա լճի հատակից:

Բացի այդ, ցուցահանդեսում ներկայացված է «Լ» շարքի դիզելային շոգեքարշի մի հատված, ճիշտ նույնատիպ շգեքարշներ են երթևեկել «Կյանքի ճանապարհի» երկաթուղային երթուղով *(սխալմունք է. «L» շարքի շոգեքարշները արտադրվել են 1945 թվականի վերջից, իսկ կոնկրետ 4351-ը կառուցվել է 1951 թվականին)*: Նեղուղի երկաթուղին, որի շինարարությունը ղեկավարում էր ինժեներ Իվան Զուբկովը, անցնում էր Վոյբոկալո-Կոբոնա-Կոսա երթուղով և օգտագործվում էր քաղաք սննդամթերքի ցամաքային փոխադրման և բնակիչների տարհանման համար: Թանգարանի տարածքում կան բազմաթիվ ցուցասրահներ, որոնք նվիրված են պատերազմի և շրջափակման տարիներին երկաթուղային աշխատակիցների աշխատանքին և սխրանքներին:

Թանգարանի ցուցադրությունը պարբերաբար համալրվում է Լադոգա լճում աշխատող ջրասուզորդների գտածոներով: Թանգարանի աշխատակիցների օգնությամբ ջրից բարձրացված սարքավորումները վերականգնվում են տեղում՝ նախքան տեղադրումը:

Լենինգրադի մարզի նահանգապետ Ալեքսանդր Դրոզդենկոն մասնակցել է թանգարանի ցուցանմուշներից մեկի՝ երեք տոննա քաշով ԶԻՍ-5-ի Լադոգա լճի հատակից բարձրացմանը։ Միաժամանակ, գտնված մեքենան տեղադրվել է թանգարանում իր ներկայիս տեղում: Թանգարանի աշխատակիցների մասնակցությամբ բարձրացված և վերականգնված մեքենաներից մեկը հետագայում մասնակցել է Մոսկվայի Կարմիր հրապարակում կայացած Հաղթանակի շքերթին:

## Տես նաև
* Կոբոնա. Կյանքի ճանապարհ (թանգարան)
* «Լենինգրադի շրջափակման ճեղքում» թանգարան-արգելոց
* Լենինգրադի պաշարման ճեղքումը (դիորամա)
* Լենինգրադի բլոկադայի և պաշտպանության թանգարան

## Ծանոթագրություններ

## Արտաքին հղումներ

Կատեգորիա:2014 հիմնադրված թանգարաններ
Կատեգորիա:Լենինգրադի բլոկադա
Կատեգորիա:Հայրենական մեծ պատերազմի թանգարաններ